CELEX: 32013R0081
Language: hr
Date: 2013-01-29 00:00:00
Title: Provedbena uredba Komisije (EU) br. 81/2013 od 29. siječnja 2013. o izmjeni Provedbene uredbe (EU) br. 1051/2011 s obzirom na datoteke s mikropodacima za prijenos podataka  Tekst značajan za EGP

16/Sv. 4
            
            
               HR
            
            
               Službeni list Europske unije
            
            
               5
            
         32013R0081
   
               L 028/1
            
            
               SLUŽBENI LIST EUROPSKE UNIJE
            
         PROVEDBENA UREDBA KOMISIJE (EU) br. 81/2013
   od 29. siječnja 2013.
   o izmjeni Provedbene uredbe (EU) br. 1051/2011 s obzirom na datoteke s mikropodacima za prijenos podataka
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 692/2011 Europskog parlamenta i Vijeća od 6. srpnja 2011. o europskim statistikama o turizmu i o stavljanju izvan snage Direktive Vijeća 95/57/EZ (1), a posebno njezin članak 9. stavke 2. i 3.,
   budući da:
   
               (1)
            
            
               Uvođenje ažuriranog sustava klasifikacije ključno je za stalna nastojanja Komisije da održi značaj europske statistike, pri čemu se uzimaju u obzir razvoj i promjene u području obrazovanja.
            
         
               (2)
            
            
               Organizacija UN-a za obrazovanje, znanost i kulturu (Unesco) revidirala je verziju Međunarodne standardne klasifikacije obrazovanja (ISCED) koja se koristila do sada (ISCED 1997.) kako bi osigurala njezinu sukladnost s razvojem politika i struktura obrazovanja i osposobljavanja.
            
         
               (3)
            
            
               Zbog potrebe za međunarodnom usporedivošću obrazovnih statistika države članice i institucije Europske unije moraju koristiti klasifikacije obrazovanja koje su usklađene s revidiranom Međunarodnom standardnom klasifikacijom obrazovanja ISCED 2011 (ISCED 2011), kako su je usvojile države članice Unesca na svojoj 36. općoj konferenciji u studenome 2011.
            
         
               (4)
            
            
               Provedbenu uredbu Komisije (EU) br. 1051/2011 (2) stoga bi trebalo izmijeniti na odgovarajući način.
            
         
               (5)
            
            
               Mjere predviđene u ovoj Uredbi u skladu su s mišljenjem Odbora za europski statistički sustav,
            
         DONIJELA JE OVU UREDBU:
   Članak 1.
   Prilog III. Provedbenoj uredbi (EU) br. 1051/2011 mijenja se kako je navedeno u Prilogu ovoj Uredbi.
   Članak 2.
   Ova uredba stupa na snagu dvadesetog dana od dana objave u Službenom listu Europske unije.
   
   Primjenjuje se od 1. siječnja 2014.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 29. siječnja 2013.
      
         
            Za Komisiju
         
         
            Predsjednik
         
         José Manuel BARROSO
      
   
   
      (1)  SL L 192, 22.7.2011., str. 17.
   
      (2)  SL L 276, 21.10.2011., str. 13.
   PRILOG
   Opis stupca 80 (Razina obrazovanja) iz Priloga III. Provedbenoj uredbi (EU) br. 1051/2011 zamjenjuje se sljedećim:
   
      
                  Stupac
               
               
                  Identifikator
               
               
                  Opis
               
               
                  Filtar/primjedbe
               
            
                  „80
               
               
                   
               
               
                  
                     Postignuta razina obrazovanja
                  
               
               
                  Neobvezna varijabla, ako se ne dostavi: oznaka = Prazno”
               
            
                   
               
               
                  1
               
               
                  Najviše niže sekundarno obrazovanje (ISCED 2011, razine 0-2)
               
               
                   
               
            
                   
               
               
                  2
               
               
                  Više sekundarno i postsekundarno obrazovanje (ne tercijarno) (ISCED 2011, razine 3 i 4)
               
               
                   
               
            
                   
               
               
                  3
               
               
                  Tercijarno obrazovanje (ISCED 2011, razine 5-8)